200 
A nm. 1. Dens Løv bliver i Reglen gulgrønt med Kalihydrat, 
dog ikke hos de to sidste Varieteter, hvilke Nylander derfor nu 
betragter som hørende til en egen Art, L. umbrina. 
A nm. 2. Der findes ofte monstrøse Former, saaledes med 
delvis udfoldet Sporelag, og med sort, kornet Overflade af Frugterne; 
det sidste skyldes en Parasit Sphaeria epicymalia Wallr. med smalt 
ellipsoidiske 2 -rummede Sporer; det er muligvis den samme som 
Pharcidia congesta Koerb. Parerga 470. 
10. L. SORDIDA (PERS.). Løv tykt Frugter oprinde- 
lig ikke hævede over Løvet, flade eller konvexe, i Beglen graa- 
duggede, enkelte med Alderen mat sorte, indvendig lyse. 
Th. Fr. Arct. 115; L. glaucoma Nyl. Scand. 159. 
Løvet er tykt, rudret- sprukket, askegraat. De unge 
Fragter se ud som en dugget Plet i Løvet uden ophøjet 
Rand og ere i Reglen af samme Farve som dette, men blive 
med 'Alderen konvexe, sjeldnere sorte og nøgne; undertiden 
ere de lidt gulagtigt rødgraa (f. subcarnea Ach.) eller bleg- 
gule, blandede med sorte (f. gangalea Ach.), hvilken sidste 
Form af Nylander henføres til L. subfusca, fra hvilken han 
formoder, at L. sordida ikke er absolut specifisk forskjellig. 
L. sordida forholder sig i det hele til L. subfusca ligesom 
L. sulphurea til L. varia, saa at man unægtelig kommer til 
at tænke mere paa analoge Afændringer end paa selvstæn- 
dige Arter. 
Paa Stene. Almindelig, dog ikke lige almindelig i alle 
Egne. Formen gangalea i Voldsted Hede ved Aalborg (B.). 
A nm. Frugternes sorte Farve skyldes undertiden en Parasit 
med 4 -rummede ellipsoidiske Sporer, som under Navnet Arlhovia 
varians Dav. (Nyl. Scand. 260) er henført til Laverne. 
11. L. ATRA (HUDS.). Frugter allerede fra Begyn- 
delsen hævede over Løvet, glinsende sorte, indvendig mørkbrune. 
Nyl. Scand. 170; Th. Fr. Arct. 104. 
Løvet er ujævnt, hvidgraat, Frugternes Rand er regel- 
mæssig eller oftere bugtet- grynet. Et tyndt, lodret Snit af 
Sporelaget er violet brunt; ved Frugternes mørke Indre 
skjelnes den fra de nærmest staaende Arter, som den følgende 
og Lecan. subfusca. 
